شۆڕشی ڕۆژاوای کوردستان

شۆڕشی ڕۆژاوای کوردستان (، شۆڕشی ڕۆژاڤا) سەرھەڵدانێکە کە لە ساڵی ٢٠١٢دا لە ڕۆژاوای کوردستان دەستیپێکرد. دەستپێکی شۆڕشەکە بە گرتنەوەدەستی شاری کوردنشینی کۆبانی لە ڕێکەوتی ١٩ی تەممووزی ٢٠١٢ بوو. دەستەی بڵندی کورد کە ھاوپەیمانی چەندین پارتی کوردی بوو، دوای پەیمانی ھەولێر دامەزرا. یەکینەکانی پاراستنی گەل (یەپەگە) وەکو ھێزێک بۆ پاراستنی گەلی ڕۆژاوا دامەزرا.

لە شوباتی ٢٠١٣ دەستە کوردییەکان زۆرتر لە پێکدادانەکانی سووریا بەشدار بوون و پشتگیریان لە گرووپەکانی تر کرد کە شەڕیان لەگەڵ دەسەڵاتی بەشار ئەسەد ھەبوو، و چەندین پەیماننامەشیان لەگەڵ واژوو کردن. یەپەگە بەرەی نوسرە و داعشی لە ناوچە ستراتیژییەکانی سەرێکانی لە پارێزگای حەسەکە گرت و لە تەممووزی ٢٠١٣ بەرەو باکووری پارێزگای ڕەققە ھەنگاوی نا.

 سەرچاوەکان 

پۆل:ململانێکانی ٢٠١٢
پۆل:ململانێکانی ٢٠١٣
پۆل:٢٠١٢ لە سووریا
پۆل:سووریا لە ٢٠١٣
پۆل:ناڕەزایییەکان و سەربزێوییەکانی کورد
پۆل:جیاییخوازی لە سووریا
پۆل:بزووتنەوەی سەربەخۆییی کوردستان
پۆل:دیموکراسیی ڕاستەوخۆ
پۆل:پارێزگای ڕەققە
پۆل:پارێزگای حەلەب
پۆل:خۆبەڕێوەبەری لە ڕۆژاوای کوردستان
پۆل:جوڵانەوە و ئایدۆلۆژیاکانی فێمێنیزم
پۆل:شەڕی ناوخۆیی سووریا